Alan Bates
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Alan Bates var en britisk skuespiller. Han var en ledende britisk karakterskuespiller på scene og lerret.
Han teaterdebuterte i 1955 som medlem av English Stage Company, gjorde seg i 1956 bemerket i John Osbornes skuespill Look back in anger (Se deg om i vrede) og filmdebuterte som en av sønnene i Tony Richardsons The Entertainer (1960), også etter Osborne. På scenen spilte han i klassikere (Shakespeare, Tsjekhov), men fortsatte også sin innsats for samtidsdramatikere som Harold Pinter, David Storey og Tom Stoppard.Bates hadde et betydelig antall filmroller, men hans brede popularitet var tuftet på en håndfull av dem, blant annet i Zorba the Greek (Zorba, 1965), Georgy Girl (1966), Women in Love (Kvinner som elsker, 1969) og An Unmarried Woman (Erica – en fri kvinne, 1977). Han ble Oscar-nominert for sin hovedrolle i The Fixer (Mannen fra Kiev, 1968). Bates var også Claudius i Franco Zeffirellis Hamlet (1990) og medvirket i Robert Altmans ensembledrama Gosford Park (2001).Han ble adlet i 2003 og kunne kalle seg sir Alan Bates. Les mer i Store norske leksikon Film i Storbritannia